ועדת הכלכלה, כנסת 25, פרוטוקול מספר 274, 2024-01-29 00:00

דוד ביטן: בוקר טוב לכולם

דוד ביטן:  אנחנו בישיבת מעקב בנושא ערבויות מדינה לחברות גדולות בתקופת המלחמה

דוד ביטן:  בישיבה שהייתה לפני חודש ומשהו, ביקשנו להשוות את ערבויות המדינה לעסקים גדולים כמו שהיה בקורונה

דוד ביטן:  ולא פסלתם את זה

דוד ביטן:  אחר כך אמרתם אנחנו צריכים לבדוק

דוד ביטן:  מה יש לבדוק? לקח לכם חודש וחצי לעשות את הבדיקה, בינתיים המלחמה נעצרה כביכול, ואז לא צריך בעצם את הערבויות

דוד ביטן:  זה לא נכון

דוד ביטן:  ועוד איך שצריך

שלום דנינו: אני חושב ההיפך

שלום דנינו:  נתתם לנו הרגשה שזה לא דרמטי ואתם באמת תעשו את זה

שלום דנינו:  אני חושב שזה מה שהתרשמנו

דוד ביטן: אבל הנתונים מראים שיפור הנתונים בכל הארץ, מה הקשר לעסקים גדולים? לא מבין את העניין הזה

דוד ביטן:  תשמעו, זה בלתי אפשרי ככה, אני חייב להגיד לכם

דוד ביטן:  זה כאילו אתם חיים באיזה בועה משלכם

שלום דנינו: דוד, בוא נשמע רגע

דוד ביטן: אתם עושים מצגות ותכל'ס אתם לא דואגים

דוד ביטן:  מה, חברה גדולה לא יכולה לקבל פיצויים בגלל שיש לה עסקים גדולים

דוד ביטן:  תנו להם לפחות ערבות, כמו בקורונה

דוד ביטן:  לא מבין את העניין הזה

דוד ביטן:  מה את רוצה להראות לי? שהמצב השתפר במדינה? זה מה שאת רוצה להראות לי? אז אנחנו קיבלנו פניות גם מעסקים גדולים שאין להם פתרון, שהבנקים לא מוכנים לתת להם ערבויות, כי אחוז הערבות הוא 60%

דוד ביטן:  אז תעשו את זה לפי הקורונה

דוד ביטן:  לא מבין את זה

דוד ביטן:       מה, החשב הכללי חי באיזה בועה משלו? לא מבין את העניין הזה

דוד ביטן:  אתם לא אלוהים, החשב הכללי זה לא אלוהים, עם כל הכבוד

דוד ביטן:  זה מה שיוצא, שהכול תלוי בו

דוד ביטן:  איזה תקציב יש פה? זה כולה ערבות

דוד ביטן:  מותר לכם בתקציב המדינה כמה אחוז ערבות? 3%, נכון? אם אני לא טועה? כמה? 10%

דוד ביטן:  נו, אז מה הבעיה? מה, אתם שמים את הכסף הזה בצד?      

שחר בן צבי: אפשר להתייחס?     

דוד ביטן: את רוצה, תתייחסי מה שאת רוצה

דוד ביטן:  אם התשובה היא שלילית אני לא רואה טעם בהתייחסות הזאת, אני חייב להגיד לכם

אסתר בוכשטב: אני יכולה לדבר לפני?      

שלום דנינו: משפחות החטופים

דוד ביטן: אוקיי, בבקשה

אסתר בוכשטב: אני נמצאת פה שבוע אחרי שבוע להזכיר לכולם ש-136 חטופים נמצאים עדיין בעזה, נמקים

אסתר בוכשטב:  אבל לצערי, הכאב והמאבק שלנו, של המשפחות, לא בסדר היום של חלק מנבחרי הציבור

אסתר בוכשטב:  ואני אומרת את זה בכאב גדול

אסתר בוכשטב:  החגיגות שראינו אתמול בבנייני האומה, הזחיחות שהחזרה לגוש קטיף זה הניצחון

אסתר בוכשטב:  אין שום חשיבה אסטרטגית מה קורה לחטופים כרגע, כשמופיעה תמונה כזו בעולם

אסתר בוכשטב:  אין חשיבה מה נכון להעביר במסר לעולם, לנו, מה נכון להעביר למשפחות החיילים, למשפחות השכולות

אסתר בוכשטב:       אני לא מדברת על הכאב של כל האנשים במדינה, על הכאב של המפונים, של הפצועים, של משפחות הנרצחים

אסתר בוכשטב:  אני אומרת את זה ממקום מאוד מאוד כואב

אסתר בוכשטב:  גם אני, אני אמא של חטוף שנמצא שם כבר יותר מידי זמן

אסתר בוכשטב:  אני חלק מקיבוץ שמפונה

אסתר בוכשטב:  אני לא מצליחה להבין, אני קמתי היום בהרגשה ששמו אותנו בצד

אסתר בוכשטב:  אנחנו עוד פעם במקום שיש תמונות אחרות שלא צריכות להיות כרגע בציבור

אסתר בוכשטב:  אני מצפה שערבות הדדית תהיה כדבר ראשון

אסתר בוכשטב:  הערכים והמוסר של חיי אדם

אסתר בוכשטב:  שלא ידברו עכשיו על מה רוצים לעשות בגוש קטיף בחזרה לעזה

אסתר בוכשטב:  תעשו את כל הדברים האלה אחרי שכולם יחזרו, אחרי שהחטופים יהיו פה

אסתר בוכשטב:       אני אומרת שוב, אני רוצה את השיקום של העוטף

אסתר בוכשטב:  אני רוצה את הבן שלי בחזרה

אסתר בוכשטב:  את הבן שלי ועוד 136 חטופים

אסתר בוכשטב:  אני לא רואה איזה תמונת ניצחון הייתה אתמול שם

אסתר בוכשטב:  החגיגות שם כואבות

אסתר בוכשטב:  אנחנו בבור, בתחתית החיים שלנו מה-7 באוקטובר

אסתר בוכשטב:  החטופים שם נמקים

אסתר בוכשטב:  אנחנו כבר לא יודעים מה קורה איתם

אסתר בוכשטב:  אנחנו יודעים שהם לא נמצאים באותן מנהרות שהם היו, הם במנהרות אחרות

אסתר בוכשטב:  אין תשובה בריאותית, אין תשובה היגיינית, אין תשובה תזונתית

אסתר בוכשטב:  אנחנו אפילו לא יודעים אם התרופות שהעבירו להם בחגיגות לפני שבוע, הגיעו אליהם

אסתר בוכשטב:  אין שום אמירה על זה, אין שום ידיעה

אסתר בוכשטב:  אנחנו יודעים שאין ידיעה על זה

אסתר בוכשטב:       אני מזכירה לכולם שאין תמונת ניצחון, ואין ניצחון בלי החזרת החטופים

אסתר בוכשטב:  אני לא יודעת איזה ניצחון יהיה עד שהעוטף ישוקם

אסתר בוכשטב:  ואני לא יודעת כמה שנים ייקח לעוטף להשתקם

אסתר בוכשטב:  ואני אומרת את זה כאחת שמעולם לא התפנתה מהעוטף, זו פעם ראשונה שהתפניתי בצו של צה"ל, לא התפניתי מרצון

אסתר בוכשטב:  אני אומרת, תעשו חושבים

אסתר בוכשטב:  תחשבו איך אנחנו מתקדמים במדינה, איך אנחנו מביאים את החטופים הביתה בשלום, את מי שנשאר שם עוד

אסתר בוכשטב:  חלקם כבר לא איתנו לצערי

אסתר בוכשטב:  תודה

דוד ביטן: תודה רבה

דוד ביטן:  אני נאלץ להמשיך בישיבה, ברשותך

אסתר בוכשטב: אני מבינה שצריך להמשיך בישיבה

אסתר בוכשטב:  חשוב לנו לדבר בתחילת הישיבה

דוד ביטן: מה את רוצה להציג? תציגי

שחר בן צבי: שלחתי לוועדה אתמול

אליהו ברוכי: רצית להגיד משהו על אחוז ערבות שאתם נותנים, שהמדינה נותנת

שחר בן צבי: כן

אליהו ברוכי: עד 10%

שחר בן צבי: ללא הוצאות פיתוח

אליהו ברוכי: וכמה זה בערך? סדר גודל?     

שחר בן צבי: 40 מיליארד

אליהו ברוכי: כמה מזה ממומש?     

דוד ביטן: כלום, מה?     

שחר בן צבי: כבוד יושב-הראש, ממש לא נכון

שחר בן צבי:  קודם כל הכול מפורסם בדוחות הכספיים

דוד ביטן: לא, מה? 40 מיליארד זה לא ערבות

דוד ביטן:  זה בתקציב מותר

שחר בן צבי: לא, לא

דוד ביטן: אבל סך הכול מדובר פה על 2 מיליארד שקלים בערך

דוד ביטן:  לא? או שאני טועה?     

שחר בן צבי: לא, לא, ממש לא

דוד ביטן: זה מה שאמרו לי שזה ההלוואות שנלקחו בערבות מדינה

שחר בן צבי: רק במסלולי "חרבות ברזל" בחודשיים האחרונים אנחנו כבר ב-4

שחר בן צבי: 5 מיליארד שקלים

דוד ביטן: נו? מתוך 40

אליהו ברוכי: כמה מתוך ה-40 מותר למדינה לתת?     

שחר בן צבי: כמעט מיצוי מלא

אליהו ברוכי: יש תוספות

שחר בן צבי: אני מזכירה, קודם כל תעופה

שחר בן צבי:  אתם זוכרים שעשינו את כל תוכנית הסיוע לתעופה? רק זה 6 מיליארד דולר

דוד ביטן: מתי?     

שחר בן צבי: בתחילת המלחמה

דוד ביטן: עכשיו?     

שחר בן צבי: עכשיו

שחר בן צבי:  כל חברות התעופה הישראליות, אם אתם זוכרים, חברות הביטוח

דוד ביטן: נו? אל על לא לקחה שום הלוואה

שחר בן צבי: לא הלוואה

שחר בן צבי:  ערבויות מדינה הן לא רק לקרן, הן לפעילויות נוספות

שחר בן צבי:  פעילות סחר-חוץ, ביטוח יצורנים, טופ אפ

שחר בן צבי:  זאת אומרת, יש הרבה פעילויות

דוד ביטן: כמה מומש מהערבות הזאת? כמה מימשו?     

שחר בן צבי: כמעט מלוא הסכום בתקציב 2023, כמעט מלוא הסכום

דוד ביטן: בסדר

דוד ביטן:  מה? כמה תקציב, אם את תאשרי את הבקשה הזאת, כמה תקציב את צריכה לשים? אין הרבה חברות כאלה שמבקשות את זה

שחר בן צבי: כבוד יושב-הראש, מה שאני רוצה להגיד זה שעשינו בדיקה

שחר בן צבי:  אוקיי? אני ממש לא מתכוונת לזלזל

שחר בן צבי:  עשינו בדיקה כדי לראות את הנתונים

שחר בן צבי:       (הצגת מצגת)     

דוד ביטן: איזה נתונים? כמה בקשות קיבלו? אתם יודעים כמה בקשות יש בבנקים?      

שחר בן צבי: כן

דוד ביטן: אז בואי תציגי

שלום דנינו: אבל דוד, סליחה

שלום דנינו:  אני חושב שאנחנו מערבבים פה שני נושאים

דוד ביטן: לא יודע

שלום דנינו: לא

שלום דנינו:  אנחנו דיברנו על עסקים מעל 400 מיליון על גובה הערבות

שלום דנינו:  זה מה שהיה הדיון

דוד ביטן: לא, אמרנו 300 ומעלה

שלום דנינו: אוקיי, נכון, אתה צודק

שלום דנינו:  והנקודה הנוספת הייתה שביקשנו שתיפגשו עם כל חברה בסדר גודל כזה

שלום דנינו:  תראו מה מעיק עליה

שלום דנינו:  לכל אחד יש צורך אחר

שלום דנינו:  נכון?     

שחר בן צבי: נכון מאוד

דוד ביטן: נפגשתם?     

שלום דנינו: זה לא קשור ל-31,000

שחר בן צבי: אז אולי אני אדלג לחלק של הנתונים

שלום דנינו: כן, נתחיל מנושא הדיון ואז נחזור להלוואות האלה

שלום דנינו:  כי גם הן מעניינות

דוד ביטן: הרי אישרו להם 60%

דוד ביטן:  והבנקים לא מסתפקים ב-60%

שלום דנינו: ומה בסך הכול ביקשת?      

דוד ביטן: כן

דוד ביטן:  עזוב אותך, כל דבר הם עושים עניין

שלום דנינו: לא היה פער גדול

דוד ביטן: כל דבר מביאים לנו נתונים ומספרים כדי לא לאשר

שחר בן צבי: אבל כבוד יושב-הראש, בתחילת הלחימה הייתי פה בוועדה

שחר בן צבי:  אמרת שמאוד חשוב שנכניס עסקים פטורים, הכנסנו עסקים פטורים

שחר בן צבי:  אמרתם שמאוד חשוב לעשות את זה לכל הארץ, הוספנו לכל הארץ

שחר בן צבי:  אמרתם שמאוד חשוב לתת את הסיוע למילואים, נתנו

שחר בן צבי:  זאת אומרת, אני כן חושבת שיש דיאלוג, אנחנו מאוד קשובים

שחר בן צבי:  אבל במקום שהנתונים מראים בצורה ברורה שעסקים גדולים כן מקבלים הלוואות מהקרן בתנאים טובים יותר מאלו שהם קיבלו בקרן הקורונה, אני חושבת שזה מדבר בעד עצמו

שחר בן צבי:  זה כל מה שאני מבקשת להציג

דוד ביטן: זה לא מדויק מה שאת אומרת

שלום דנינו: בואי תראי לנו

דוד ביטן: תראי לנו

דוד ביטן:  מה זאת אומרת תנאים יותר טובים? אבל הם לא מקבלים את ההלוואות

שחר בן צבי: הם מקבלים

דוד ביטן: לא, יש עסקים שלא מקבלים

דוד ביטן:  אם הם לא יקבלו לפי 75% הם לא יקבלו

שחר בן צבי: זו הטענה שלהם, אבל הנתונים מראים אחרת

דוד ביטן: נו, אבל עובדה שיש עסקים שלא קיבלו

דוד ביטן:  אז מה לעשות? אז מה, לא מגיעה להם תמיכה מסוימת? קחי לדוגמה עסקים שמייבאים מסין היום

דוד ביטן:  או שיש להם עניינים עם סין, הם בקשיים

דוד ביטן:  או שהם צריכים למכור כל מיני מוצרים גדולים, הם בקשיים, כי החברות לא קונות

שחר בן צבי: נכון

דוד ביטן: אז מה אתם רוצים, אני לא מבין? שהם יפשטו את הרגל?     

שחר בן צבי: ממש לא

דוד ביטן: זה מה שייצא, הם יפשטו את הרגל

דוד ביטן:  אז מה, מה הרעיון? להגדיל את זה קצת לתקופת הקורונה? לא חבל ליצור מצב שעסקים גדולים יפשטו את הרגל?     

שחר בן צבי: לא

שחר בן צבי:  אז הנה, בדיוק פה אני מראה את הנתונים

שחר בן צבי:  בשקף האחרון יש את המגמות המרכזיות

שחר בן צבי:  אפשר לראות למשל בקרן הקורונה סכום ההלוואה הממוצע לעסק גדול היה 4

שחר בן צבי: 4 מיליון שקלים

שחר בן צבי:  עכשיו סכום ההלוואה של עסקים גדולים שכבר קיבלו במסלול "חרבות ברזל" הוא 5

שחר בן צבי: 2 מיליון שקלים

ששון גואטה: מה זה עסק גדול? מה המחזור כדי להחשיב אותו עסק גדול?     

שחר בן צבי: מעל 100 מיליון שקלים, מחזור הכנסות שנתי

דוד ביטן: כן, אבל הגדולים

דוד ביטן:  זה 100 מיליון זה נכון

דוד ביטן:  אבל פה אנחנו מדברים על הרבה יותר מ-100 מיליון

דוד ביטן:  אלה שמעל 100 מיליון ויש להם קשיים כתוצאה מהמלחמה גם בייבוא וגם במכירה של מוצרים

שחר בן צבי: הם נכללים בקטגוריה

דוד ביטן: עובדה שיש להם בעיות

שחר בן צבי: אז אפשר לראות למשל בקרן הקורונה - - -     

אליהו ברוכי: 5

אליהו ברוכי: 2 זה ממוצע?     

שחר בן צבי: זה הממוצע, נכון

שחר בן צבי:  בוודאי שיש הלוואות בסכומים יותר נמוכים ויותר גבוהים, כן

דוד ביטן: כן, לא מדובר פה על הלוואות בסדר גודל של 5 מיליון

שחר בן צבי: אפשר לראות ששיעור ההלוואות בקרן הקורונה שאושרו הוא 34% ואילו עכשיו שיעור ההלוואות שאושרו הוא 64%

שלום דנינו: והסכומים בסך הכול של 34% מול ה-34, הסכומים הם באמת כפולים או רק באחוזים?     

שחר בן צבי: מספר הבקשות אתה מתכוון?     

שלום דנינו: לא, הסכום הכספים של 34

שחר בן צבי: הנה, אתה יכול לראות: 4

שחר בן צבי: 4 מיליון ממוצע לעומת 5

שחר בן צבי: 2

שלום דנינו: לא, זה הממוצעים

שלום דנינו:  פה את מדברת על שיעור ההלוואות

שחר בן צבי: נכון

שלום דנינו: זאת אומרת אושרו 34 מול 64 שזה כפול

שלום דנינו:  אני שואל אם גם בסכום שלהם הוא באמת כפול?     

שחר בן צבי: קשה לעשות את ההשוואה הזאת, כי קרן הקורונה הייתה פתוחה שנתיים והקרן הזאת פתוחה חודשיים

שחר בן צבי:  אז על בסיס ההלוואות שהוגשו

שחר בן צבי:  בקרן הקורונה הוגשו לעסקים גדולים - - -     

דוד ביטן: כמה הלוואות נדחו?     

שחר בן צבי: 23%

שחר בן צבי:  הם נדחים על צרכים

שחר בן צבי:  למשל עסק גדול שלא נפגע מהמלחמה ורוצה לבצע השקעות עכשיו

שחר בן צבי:  מסלול "חרבות ברזל" לא נועד לעסקים שלא נפגעו

שחר בן צבי:  זה נדחה למשל על עסקים שהם בפשיטת רגל או הוצאה לפועל

שחר בן צבי:  זה בגדול הדחיות

שלום דנינו: ובעיקר אי יכולת החזרה, שהם חוששים

שחר בן צבי: לא, לא אי יכולת החזרה

שחר בן צבי:  אם יש מישהו שהוא גבולי, לא בהכרח שהוא יידחה

שחר בן צבי:  אולי הוא יקבל סכום נמוך יותר

דוד ביטן: אבל עובדה שהם נדחים

שחר בן צבי: אבל 64% לא נדחים

שלום דנינו: כי זה רוב האנשים שמגיעים אליי, שאתם חוששים שאין להם יכולת החזר

שלום דנינו:  וכשאני מבקש את הפרטים אתם אומרים לי שזה צנעת הפרט

שלום דנינו:  אני מבין אתכם

שלום דנינו:  אבל אין לנו יכולת לבקר את זה

שחר בן צבי: אבל הנה, אני מציגה

שלום דנינו: עכשיו יושב לי בטלפון אחד שמשלם 4,500 שקלים דמי עמלה

שלום דנינו:  הוא אומר התעייפתי

שלום דנינו:  אני יודע שאני לא אקבל כבר מכם את הכסף, אני מבקש שתחזירו לי את העמלה

שלום דנינו:  אז כותבים לו מכיוון שזה נעשה דרך גורם חיצוני אנחנו לא יכולים להחזיר לך את הכסף

דוד ביטן: מה, עסק גדול הכוונה?     

שלום דנינו: עסק קטן, בינוני

דוד ביטן: לא, עזוב קטנים עכשיו

דוד ביטן:  אנחנו מדברים על הגדולים עכשיו, לא על קטנים

שלום דנינו: לא, אבל אני מדבר על שיטה, דוד

שלום דנינו:  אם לקטן הם לא מוכנים לתת 20,000 שקלים, אז נראה לך שייתנו 100 מיליון לעסק גדול?      

דוד ביטן: רגע, אני רוצה להבין

דוד ביטן:  לפי מספר הבקשות שיש, אתם יודעים מה הבקשות, נכון?     

שחר בן צבי: נכון

דוד ביטן: כמה תקציב אתם צריכים לשים כתוצאה מהגדלת הערבות מ-60 ל-75?     

שחר בן צבי: אני צריכה לעשות ניתוח, אני לא יודעת להגיד

דוד ביטן: אז זו הבקשה שלנו הייתה

דוד ביטן:  אז על מה עשיתם ניתוח?     

שחר בן צבי: השאלה היא למה צריך לעשות את הניתוח אם אנחנו רואים נתוני ביצוע טובים יותר ביחס לקרן הקורונה?     

דוד ביטן: זה לא קשור אחד לשני, זה מה שאני מנסה להסביר לכם

דוד ביטן:  גם אם יש נתוני ביצוע טובים זה עדיין לא אומר שאלה שלא יכולים לקבל לא נפגעים מזה בצורה אנושה

דוד ביטן:  מה זה שייך אחד לשני?      

שלום דנינו: מה שדוד אומר חסרים פה בנתונים

שלום דנינו:  אלה שצריכים את ה-75% שדיברנו, הם חסרים

שלום דנינו:  הם לא פה

דוד ביטן: הבסיס של הבדיקה שלכם הוא לא נכון

דוד ביטן:  מהסיבה הפשוטה, זה שאישרו יותר בקשות מתקופת הקורונה זה לא אומר שאלה שלא אושרו להם, ברגע שישנו את אחוז הערבות המצב שלהם ישתפר או יקבלו כן את ההלוואה

שלום דנינו: ומה מפריע לכם שהנתונים יהיו יותר טובים? למה צריך להסתפק בנתונים שאתם מראים? והם בסדר, אין לי טענות

שחר בן צבי: לא, לא

שחר בן צבי:  לא מפריע כלום

שחר בן צבי:  אנחנו מציגים הכול, אנחנו כל שבוע מפרסמים את הנתונים האלו

שלום דנינו: אז מה עוצר אתכם מלתת ערבות יותר גדולה? על סכום יותר גבוה

שחר בן צבי: כי במבחן התוצאה כל העסקים הגדולים שעומדים בתנאי הקרן יש להם יכולת החזר ואכן נפגעו במלחמה – קיבלו הלוואה בקרן

שחר בן צבי:  זאת אומרת שאם עכשיו אנחנו נגדיל, כל מה שאנחנו נעשה זה נסייע לבנקים, לנותני האשראי

דוד ביטן: למה את מסייעת פה לבנקים?     

שחר בן צבי: כי ברגע שאני ערבה לסכום גדול יותר הבנק בעצם צריך לרתק פחות הון כנגד אותה הלוואה

שחר בן צבי:  ברגע שהוא מרתק פחות הון, הוא צריך לשים כסף, פחות אכפת לו

דוד ביטן: בסדר

דוד ביטן:  זה חדש שאתם עוזרים לבנקים? באמת עכשיו המצאתם לנו את הגלגל

דוד ביטן:  אתם עוזרים לבנקים

דוד ביטן:  הרי בנק ישראל הלך ונתן לבנקים 10 מיליארד שקלים, הלוואות בריבית מאוד נמוכה על מנת שילוו את זה לאנשים

דוד ביטן:  זה לא עוזרים לבנקים, זה עוזרים לעסקים

דוד ביטן:  הבנקים גם ככה מרוויחים כסף

שלום דנינו: אבל סליחה, לא הבנתי עכשיו את השיטה

שלום דנינו:  לי זה חדש

שלום דנינו:  מה שאת אומרת, באמת, זה שהבנקים מרתקים פחות כסף?     

שחר בן צבי: כן, בוודאי

שלום דנינו: איך? אתם לא נותנים את ההשלמה 25

שלום דנינו:  אתם אומרים – היה והוא לא החזיר לך את ההלוואה אז אנחנו נהיה אחראים על יותר כסף

שלום דנינו:  רמת הסיכון שלכם תהיה יותר קטנה

שלום דנינו:  אבל אתם לא מוציאים כסף

דוד ביטן: לא, הם לא מוציאים

שלום דנינו: הם לא מוציאים

שלום דנינו:  היא אומרת הבנק מרתק פחות כסף

שחר בן צבי: אז אני אנסה להסביר

שחר בן צבי:  הערבות מה שהיא עושה בעיני הבנק היא מפחיתה את סיכון ההלוואה

שחר בן צבי:  לכל בנק יש מתודולוגיה של סיכון אשראי שעל פיה הוא צריך לתמחר את ההלוואה ובגינה הוא צריך לרתק הון

שחר בן צבי:  ככל שערבות המדינה גבוהה יותר בוודאי שהוא צריך לרתק פחות הון

שחר בן צבי:  ככה עובר ריתוק הון, ככה זה עובד

שלום דנינו: כן, אבל זה לא בצד שלכם, של האוצר

שחר בן צבי: זה ודאי שכן

שלום דנינו: לא של המדינה

שחר בן צבי: בוודאי שזה כן

שלום דנינו: אין להם בעיה

שלום דנינו:  אם עכשיו למשל יבואו עוד 3-4 מיליארד הם ימצאו את הכסף הזה, לא חסר להם כסף

שחר בן צבי: אבל לאיזה אשראי? לטובת מה?     

שלום דנינו: לטובת עסקים כאלה או אחרים, זה לא משנה

שלום דנינו:  הרי אתם לא מזרימים להם את הכסף

שלום דנינו:  אתם רק נותנים סוג של ביטחון שאולי הוא יתבטא עוד שנה, שנתיים, שלוש

דוד ביטן: אם בכלל

שלום דנינו: אם יוכיחו, כן

שחר בן צבי: אז כמה חידודים: אחד, שיעור האשראי, כשל האשראי בקרן הוא מאוד גבוה, הוא מאוד גל מאז הקורונה

שחר בן צבי:  אנחנו מדברים כבר על כשל של 11%

דוד ביטן: אבל הרוב זה לעסקים קטנים, זה בסדר גמור, אין בעיה

שחר בן צבי: זה בסדר גמור

דוד ביטן: נו, זה מטרת הדבר הזה

שחר בן צבי: אין בעיה

שחר בן צבי:  11% כשל אשראי

שלום דנינו: איך אתם יודעים כבר שזה 11 אם ההלוואות עוד לא בוצעו?     

שחר בן צבי: לא, כי אני מדברת על מלאי ההלוואות, לא רק מה שניתן בקרן עכשיו

שחר בן צבי:  אני מדברת על כל תיק האשראי

שחר בן צבי:  הרי קרן ההלוואות בערבות מדינה היא פועלת מספר שנים כבר

שלום דנינו: כן

שלום דנינו:  אבל אני בדקתי את השנים של הקורונה וזה לא היה יותר מהכשל הרגיל שעומד על 3

שלום דנינו: 4, משהו כזה

שחר בן צבי: לצערי בעקבות עליית הריבית ופוסט קורונה אנחנו ראינו הרבה מאוד עסקים שהתקשו לעמוד בקצב עליית הריבית

שלום דנינו: שלא בהכרח הם ההלוואות שאתם נותנים להם ערבות

שלום דנינו:  זה יכול להיות

שחר בן צבי: נכון

שחר בן צבי:  אבל הרבה מהם זה גם הלוואות שאנחנו כן נותנים את הערבות

שחר בן צבי:  ולכן חולטה הערבות

שלום דנינו: אני חושב ההיפך, שדווקא בהלוואות שאתם נותנים ערבות – שם אני בטוח שהסכום הוא הרבה יותר קטן, כי שם הם הרבה יותר זהירים

שחר בן צבי: מהמערכת הבנקאית? בוודאי, הקרן היא הרבה יותר קטנה מסך כל האשראי

שחר בן צבי:  בסוף הקרן יועדה לפתור כשל אשראי של היצע אשראי לעסקים קטנים ובינוניים

שחר בן צבי:  צודקים פה חברי הוועדה שרצו ואכן הגדילו ונתנו מסלול לעסקים גדולים

שחר בן צבי:  אוקיי?      

שלום דנינו: אני יכול להציע הצעה?     

שחר בן צבי: כן

שלום דנינו: במידה ויפנו אלינו עסקים גדולים, מעל 100 ו-300, כמו שיושב הראש ביקש - -     

דוד ביטן: לא, 100-200

שלום דנינו: - - תוכלו באופן פרטני לטפל והגדיל אם תגלו שהוא לא זכאי?      

שחר בן צבי: כן

שלום דנינו: אז דוד, אולי נעשה את זה ככה?     

שחר בן צבי: אני מוכנה לכל פנייה

דוד ביטן: שמה?     

שלום דנינו: שכל עסק שפונה אלינו, גם אלו שהיו פה בדיון הקודם, במידה והם יגידו אנחנו לא מצליחים

דוד ביטן: מה, טיפול פרטני?     

שלום דנינו: כן

שחר בן צבי: אני מוכנה באופן אישי להקצות כוח אדם לבדיקה פרטנית של עסקים כאלו, כן

שלום דנינו: אתה היית אחד מאלה שדיברו

דוד ביטן: אתה בשם מי דיברת בזמנו?     

ישראל חרך: בשם איגוד בעלי עסקים חרדים

ישראל חרך:  יש לנו עשרות חברות שעונות

דוד ביטן: גדולות? כולן גדולות אצלכם?      

ישראל חרך: כן, לא כולן גדולות

דוד ביטן: חשבתי שהחרדים אין להם עסקים

דוד ביטן:  פתאום כל העסקים הגדולים זה של החרדים?     

שלום דנינו: מאז הדיון נשארה איזה חברה שלך שאתה יכול להצביע?     

ישראל חרך: אותן חברות שבגללן באנו

שלום דנינו: כולן לא קיבלו?     

דוד ביטן: כמה? מה המחזור שלהן?     

ישראל חרך: יש חברה אחת שאנחנו מדברים על משהו כמו 570

ישראל חרך:  חברה אחת 330

ישראל חרך:  חברה אחת 100 ומשהו

דוד ביטן: שהם לא מצליחים לקבל הלוואה? למשל ה-570 במה היא עוסקת?     

ישראל חרך: אני לא בטוח

דוד ביטן: באופן כללי

דוד ביטן:  מה זה? אני לא מבין את זה

ישראל חרך: ייבוא

דוד ביטן: מה זה, סודות? מה?     

ישראל חרך: ייבוא

שלום דנינו: קטגוריה, לא מבקשים פרטים

דוד ביטן: ייבוא

דוד ביטן:  ואז מה? יש להם בעיות במכירה או בייבוא? איפה הבעיה שלהם?     

ישראל חרך: כן

ישראל חרך:  מחזור הכספים, במיוחד יש קצת בעיות בייבוא

ישראל חרך:  מחזור הכספים ירד, יש להם קצת קשיים תזרימיים

ישראל חרך:  רצו לקבל הלוואה של 25 מיליון

ישראל חרך:  לא אפילו 32

ישראל חרך:  ואין

שלום דנינו: מה אין? אתה צריך לדייק פה

ישראל חרך: הנקודה היא כזאת: מי שיכול לקבל הלוואה טובה הולך לבנק, הוא לא הולך לקרן

ישראל חרך:  הבעיה היא שמי שהולך לקרן בדרך כלל הוא כבר במצב שהוא לא הכי טוב יכול לקבל

ישראל חרך:  עכשיו יש עוד נקודה, אני חייב להגיד

שלום דנינו: לא, לא, סליחה

שלום דנינו:  אתה צריך לדייק, להגיד לנו אם זה מהסיבה שיושב-הראש ביקש להגדיל את המחזור, את הסכום

ישראל חרך: כן, חד משמעית

שלום דנינו: אם זה היה, אז כן היו מאשרים?     

ישראל חרך: כן

שחר בן צבי: אבל איך הוא יודע? סליחה, אני מתנצלת

ישראל חרך: כי אנחנו עובדים עם יועצים שמכירים את המערכת

ישראל חרך:  ואנחנו יודעים מה אותו עסק צריך

ישראל חרך:  ואותו עסק צריך כמות כזאת והבנק אומר תקשיב, יש לנו בסך הכול 65% ערבות

ישראל חרך:  המקסימום שאני אתן לכם הוא ככה

שחר בן צבי: אני אשמח לבדוק את הבקשה הפרטנית

שחר בן צבי:  אני אשמח גם לראות את הבנק שאמר את זה

שחר בן צבי:  כי זה נשמע לי טיעון מאוד מאוד מוזר

דוד ביטן: כן

דוד ביטן:  כמה חברות יש כאלה?     

ישראל חרך: שדיברו איתנו – שש בערך

דוד ביטן: אז זה לא הרבה חברות

דוד ביטן:  כמה כבר תקציב יש בעניין הזה? בהגדלת, מהגדלה של ערבות ל-75%? כמה?     

שלום דנינו: דוד, אני חושש שזו לא הסיבה שיכולה להפיל את אישור ההלוואה

דוד ביטן: אז איזה סיבה? לא הבנתי

שלום דנינו: מסיבות אחרות

שלום דנינו:  ובשביל זה חשוב, אם אנחנו ניקח את זה כתיק

שחר בן צבי: לבוחן

שלום דנינו: בדיוק

שלום דנינו:  אם את יכולה רגע לשבת על שלוש החברות האלה

דוד ביטן: שש הוא אומר

שלום דנינו: הוא אומר שש, אבל אוקיי

דוד ביטן: מי אמר לך שזו לא הסיבה?     

שלום דנינו: לא, אני לא אומר

שלום דנינו:  אני אומר שאני חושב שזה בספק, כי יש הרבה סיבות שלא יכולים לאשר להם

דוד ביטן: זה בסדר

שלום דנינו: אז אני חושב שגם אם היה מה שאנחנו מבקשים 75% אז אני לא בטוח שההלוואה הייתה מאושרת

דוד ביטן: לא, הבקשה שלנו היא לא באה מהאוויר

דוד ביטן:  אנחנו אומרים כמו בקורונה

דוד ביטן:  אם בקורונה חשבתם ש-75% זה בסדר אז אני חושב שגם פה צריך להיות אותו דבר

דוד ביטן:  אנחנו לא באנו לחלל ריק, באנו אמרנו לכם תעשו 90%, תעשו 40%

דוד ביטן:  לא

דוד ביטן:  אמרנו מה שהיה בקורונה שיהיה גם פה

דוד ביטן:  ואם החברה אחרי העניין הזה לא מסוגלת לקבל הלוואה אז היא לא תקבל הלוואה

דוד ביטן:  אני לא יכול לעזור ולסייע יותר מלהשוות את זה לקורונה

דוד ביטן:  היה שיקול בקורונה לתת לעסקים גדולים את האחוזים האלה

דוד ביטן:  והאחוזים האלה לא נפלו פתאום או נעלמו מהשטח

דוד ביטן:  אותן בעיות

דוד ביטן:       ועכשיו הבעיות הרבה יותר גדולות מהקורונה

דוד ביטן:  כי בקורונה דובר בתקופת זמן ובדרך כלל עם הזמן הדברים מסתדרים

דוד ביטן:  גם מבחינת ייבוא, גם מבחינת ייצוא, דברים מן הסוג הזה, וגם מבחינת מכירות בארץ

דוד ביטן:  פה מדובר במכה אחת רצינית, ויש לזה גם שיקולים הרבה יותר גדולים

דוד ביטן:  כמו למשל לייבא היום מסין או לייבא היום מהמזרח הרחוק בגלל הבעיות של החות'ים יש בעיה

דוד ביטן:  העלאת המחיר, העובדה שחברות בארץ לא קונות סחורות בגלל כל מיני סיבות של המלחמה וכו'

דוד ביטן:  יש בעיות הרבה יותר מהקורונה לחברות גדולות

דוד ביטן:  אז למה לא לתת להם את אותו אחוז?     

שלום דנינו: אני חושב שיש היגיון

דוד ביטן: אני לא מכיר את החברות

דוד ביטן:  אבל אני אומר לך שיש שיקול

דוד ביטן:  זה שאת מציגה לי נתונים שעלה הסכום של ההלוואות, זה לא מה שצריך לקבוע פה

ישראל חרך: זה גם לא משקף

דוד ביטן: זה במקרה הסטטיסטיקה היא לא הסטטיסטיקה הנכונה שצריכים לבדוק אותה

דוד ביטן:  זה מה שאני מנסה להסביר

שלום דנינו: יש היגיון במה שיושב-הראש אומר שאם אתם תגדילו נגיד ל-75% אנחנו נדע בוודאות שהחסם הזה של גובה ההלוואה שעולה בערבות המדינה אנחנו נדע שזה לא החסם לקבל הלוואה

שלום דנינו:  ומה שיושב-הראש אומר נהיה רגועים שעשינו את המקסימום לטובת אותם עסקים

שחר בן צבי: אוקיי

דוד ביטן: טוב, אתם תבדקו עוד פעם את העניין הזה

דוד ביטן:  ואחרי מה שאנחנו מנסים, זה לא התכתשות בינינו וביניכם

שחר בן צבי: לא, לא, ממש לא

דוד ביטן: לא מדובר פה על זה

דוד ביטן:  אני מבקש ממך, כל החברות שאתם טוענים, כיוון שאתם פניתם, שיש איתן בעיות, תביאו את זה לשלום ואנחנו נעביר את זה לחשב הכללי שיבדקו את זה באופן פרטני

דוד ביטן:  בסדר?      

ישראל חרך: תודה רבה

דוד ביטן: מקובל עלייך?     

שחר בן צבי: בהחלט

דוד ביטן: אוקיי

שלום דנינו: יופי

דוד ביטן: רק תני את הפרטים שלך לחה"כ דנינו ונוכל להתקדם

שחר בן צבי: בסדר גמור

ישראל חרך: אני יכול לשאול שאלה אחת? מבחינת הנתונים שאתם אוספים, כיוון שבדרך כלל חברות מגישות את זה דרך יועצים חיצוניים, המון פעמים משלמים עמלה על זה

ישראל חרך:  משלמים דמי פתיחת תיק

ישראל חרך:  המון פעמים היועץ אומר תקשיב, אין לך סיכוי

ישראל חרך:  זאת אומרת אין לך מה לגשת, אל תשלם את העמלה, אל תיגש

ישראל חרך:  אתם יודעים כמה עסקים מנסים לפתוח תיק אצל היועצים הפרטיים?     

שחר בן צבי: כן, אנחנו יודעים

ישראל חרך: איך?     

שחר בן צבי: כי כל בקשה שנפתחת באתר של הקרן

ישראל חרך: כן

ישראל חרך:  זאת אומרת, אני דיברתי עם יועצים, אומרים אני לא שולח בקשה

ישראל חרך:  אני בודק את הנתונים, אני יודע פחות או יותר איך הבנק עובד

שחר בן צבי: מי שחשב לפתוח בקשה ולא פתח בוודאי שאין לי דרך לדעת איך הוא יודע

ישראל חרך: יופי

ישראל חרך:  בקורונה זה היה אחרת

שחר בן צבי: ממש לא

ישראל חרך: בקורונה עדיין לא היה ברור

ישראל חרך:  זאת אומרת היועצים עוד לא היה להם מספיק את הניסיון ספציפית להכיר את המנגנון הזה והגישו

שחר בן צבי: יועצים מלווים עסקים הם יועצים שכבר פועלים עשרות שנים יחד עם משרד הכלכלה, לא עם משרד הכלכלה

שחר בן צבי:  אתה צודק שבקרן הקורונה זה פעם ראשונה שהיה עם עסקים גדולים

ישראל חרך: יפה מאוד

ישראל חרך:  לכן הגישו כל עסק שיכלו

ישראל חרך:  עכשיו יועצים אומרים לי תקשיב, אני לא אקח ממנו דמי פתיחת תיק

ישראל חרך:  אני יודע איך המערכת עובדת, יש לי ניסיון עם הקורונה

שחר בן צבי: לא, אבל אני מאוד שמחה לשמוע

שחר בן צבי:  כי אנחנו שומעים גם על הרבה יועצים שאומרים אני יודע שהוא לא יצליח ובכל זאת

ישראל חרך: אני דוחף כי אני רוצה לקבל את העמלה

ישראל חרך:  גם זה קורה

שחר בן צבי: אני מאוד שמחה

שחר בן צבי:  לא, אני חושבת שזה שינוי חיובי במגמה הזאת

שחר בן צבי:  כן? אני מאוד שמחה לשמוע על הדבר הזה

ישראל חרך: אוקיי

ישראל חרך:  אני מאמין שזה יכול להיות חלק מאוד גדול

דוד ביטן: אז תעביר לנו את כל הנתונים? שלום מקבל את הטלפון

דוד ביטן:  כיוון שמדובר בלא הרבה עסקים גדולים אז אנחנו נעביר להם את זה באופן פרטני ונראה מה ייצא מזה

דוד ביטן:  בסדר? אבל תחשבו על הנימוקים שאנחנו נותנים

דוד ביטן:  במיוחד מה שקורה היום עם החות'ים וכל הדברים מסביב והעלאת המחיר של הייבוא וכל הדברים האלה, זה יוצר בעיה עם עסקים גדולים

שחר בן צבי: אם יש נתון ספציפית שאתה רוצה שנבדוק, אז כמובן תגיד לנו ואנחנו נבדוק

דוד ביטן: לא, אמרתי את הנימוקים, מה שאני חושב

דוד ביטן:  תשקלו את זה שוב פעם

דוד ביטן:  זה לא, אין פה הרבה עסקים ואין פה הרבה תקציב שאתם צריכים לשים בצד כתוצאה מהערבות הזאת

דוד ביטן:  אז תגידי לכהן שיבדוק את זה, שישקול את זה מחדש את כל הסיפור

ששון גואטה: מה עם העסקים הקטנים וזה?     

דוד ביטן: קטנים מטופלים

דוד ביטן:  העסקים הקטנים מטופלים

דוד ביטן:  ברור שלא כל עסק יכול לקבל הלוואה בערבות מדינה

דוד ביטן:  לכן נתנו לבנקים את האפשרות לבדוק את העניין ולקבל את ההחלטה שלהם

שלום דנינו: מכיוון שהעסקים הגדולים האלה, מעל 300 או 400 במתווה שלהם לא היו בכלל זכאים לאיזה שהוא סוג של פיצוי

דוד ביטן: מעל 400 הם לא זכאים לפיצוי

שלום דנינו: מעל 400 אתם לא

שלום דנינו:  אז אמרנו בואו לפחות נעזור להם או בלשמוע את הצרכים הייחודיים של כל אחד או להגדיל ל-75%

דוד ביטן: אין ספק שלעסקים הגדולים מה שצריך לעשות זה רק להגדיל את הערבות טיפה, על מנת שיוכלו לקחת את ההלוואות ולצאת מהתסבוכת הזאת של המלחמה

דוד ביטן:  הם דווקא כן

דוד ביטן:  זה לא שאנחנו דואגים לעסקים הגדולים

דוד ביטן:  אנחנו דאגנו לעסקים קטנים, את יודעת את זה

דוד ביטן:  עכשיו נשארו כמה בעיות עם העסקים הגדולים וצריך באמת לעזור

שחר בן צבי: בסדר גמור

דוד ביטן: ובתקציב זה שולי ביותר מבחינתכם

שחר בן צבי: בסדר גמור

שחר בן צבי:  תודה רבה

שלום דנינו: תודה שחר

דוד ביטן: תודה

דוד ביטן:  שלחו אותך אלינו על הבוקר מה שנקרא, והם יצאו לחו"ל

דוד ביטן:  תיצור קשר עם דנינו, בסדר? קח ממנו גם כן טלפון

דוד ביטן:  הישיבה הסתיימה